Esto es Fuero de Castiella : Que si algund Fijodalgo dice que a algund Palacio en alguna viella, quier solariego , quier de behetria , e demanda caloña a otro e dice; quel' quebranto con armas , e por fuerça ; e el otro dice que aquella casa por quel' demanda aquesta caloña , que non es Palacio , mas que fue casa de labrador de behetria, o de solariego , que nunca fue Palacio de otro Fijodalgo, nin el nunca fiço palacio ansi como el Fuero manda , e el dis que si , e que lo quier probar, develo probar con cinco Fijosdalgo , e labradores , e si ansi probare , dever responder por Palacio a la caloña.